text: বাংলাদেশে ক্ষমতার পালাবদলে ভারতের ভূমিকা কি গুরুত্বপূর্ণ ? | coxbangla.com
  কক্সবাংলা ডটকম(২৪ অক্টোবর):: বাংলাদেশের রাজনীতিতে ভারতের গুরুত্ব বোঝাতে গিয়ে অনেক রাজনৈতিক পর্যবেক্ষক ২০১৪ সালের ৫ জানুয়ারির নির্বাচনের প্রসঙ্গ টানেন। একটা ধারণা প্রচলিত আছে, বাংলাদেশের রাজনীতিতে ভারতের ভূমিকা অত্যন্ত গুরুত্বপূর্ণ। একতরফা সে নির্বাচনে ভারতের অকুণ্ঠ সমর্থন নিয়েও বাংলাদেশের ভেতরে সমালোচনা রয়েছে।
  এ সফরে তিনি প্রধানমন্ত্রী শেখ হাসিনার সঙ্গে বৈঠক ছাড়াও খালেদা জিয়ার নেতৃত্বে বিএনপি'র একটি প্রতিনিধি দলের সাথে বৈঠক করেছেন।সে বৈঠক শেষে বিএনপি'র তরফ থেকে জানানো হয়েছিল যে ভারত বাংলাদেশে সব দলের অংশগ্রহণে একটি নির্বাচন দেখতে চায়।
  কিন্তু বাংলাদেশের ক্ষমতার পালাবদলে ভারতের ভূমিকা নিয়ে যেসব আলোচনা আছে সেগুলোকে কীভাবে দেখে আওয়ামী লীগ?
  মোফাররফ হোসেন বলেন, " মুক্তিযুদ্ধের সময় থেকে শুরু করে ভারতের সাথে যে সম্পর্ক সেটা অবিচ্ছেদ্য সম্পর্ক। অতএব আমরা মনে করি, বাংলাদেশের রাজনীতি, উন্নয়ন, সামাজিক বিষয় সবকিছু ভারতের সাথে ওতপ্রোতভাবে জড়িত। কিন্তু আমি কোনভাবেই মানতে রাজি নই যে, বাংলাদেশের রাজনৈতিক দলগুলো কোনও আনুকূল্য পাওয়ার চেষ্টা করে।"
  বড় রাজনৈতিক দলের নেতারা তাদের কাছে ভারতের গুরুত্ব কতটা সেটা খোলামেলাভাবে না বললেও বিশ্লেষকরা মনে করেন এটি নিয়ে এখন আর কোনও রাখঢাক নেই।
  "বিভিন্ন সময় অন্য যে শক্তিগুলোর কথা বললাম, তাদের সাথে ভারতের নামটা অবশ্যই আসে। এটাকে লুকোনোর কোনও সুযোগ নেই। এটা একেবারেই প্রকট বা প্রকাশিত।"
  অপরদিকে আওয়ামী লীগ বিরোধীরা অনেক সময় অভিযোগ করেন যে, আওয়ামী লীগ সরকার ভারতের স্বার্থকে প্রাধান্য দিয়েছে। যদিও এমন অভিযোগ প্রত্যাখ্যান করেন দলটির নেতারা।